De indsamlede midler må som udgangspunkt kun anvendes til det formål, der er angivet i forbindelse med ansøgningen om tilladelse til indsamling. I særlige tilfælde kan Indsamlingsnævnet give tilladelse til en ændring af formålet.
Når vi vurderer, om vi kan give tilladelse til en ændring af formålet, lægger vi blandt andet vægt på, om det ønskede formål har den fornødne lighed med det oprindelige formål. Det gør vi for at sikre, at hensynet til bidragsyderne er iagttaget. Herudover, lægger vi vægt på, om det oprindelige formål er umuligt eller meget vanskeligt at opfylde.